**«Мемлекеттік сатып алу саласындағы бірыңғай оператордың әлеуетті өнім берушілер мен өнім берушілердің электрондық әмиянынан ақшаның сақталуын қамтамасыз ету мақсатында есепке жатқызуына және (немесе) аударуына (мемлекеттік сатып алу саласындағы бірыңғай оператордың қолма-қол ақшаны бақылау шоты) байланысты операцияларды есепке алуға арналған қолма-қол ақшаны бақылау қағидаларын бекіту туралы» Қаржы министрінің бұйрық жобасына**

**ТҮСІНДІРМЕ ЖАЗБА**

(бұдан ары – Жоба)

1. **Әзірлеуші мемлекеттік органның атауы.**

Қазақстан Республикасы Қаржы министрлігі.

**2.**  **Жобаны қабылдау үшін негіздемелер** **болып** Қазақстан Республикасы Бюджеттік кодексінің 106-бабының 3-тармағының 22) тармақшасы болып табылады.

**3. Жоба бойынша қаржы шығындарының қажеттігі және оның қаржылық қамтамасыз етілуі, оның ішінде қаржыландыру көзі, сондай-ақ қажет болған жағдайда Республикалық бюджет комиссиясының шешімі (тиісті есеп-қисаптар, қаржыландыру көзіне сілтеме, Республикалық бюджет комиссиясы шешімінің көшірмесі міндетті түрде түсіндірме жазбаға қоса беріледі).**

Жобаны қабылдау республикалық бюджеттен қаржы қаражатын бөлуді талап етпейді.

**4. Жоба қабылданған жағдайда болжанатын әлеуметтік-экономикалық, құқықтық және (немесе) өзге салдар, сондай-ақ жоба ережелерінің ұлттық қауіпсіздікті қамтамасыз етуге ықпалы.**

Жоба қабылдау теріс әлеуметтік-экономикалық және/немесе құқықтық салдарға әкеп соқтырмайды.

**5. Нақты мақсаттар мен күтілетін нәтижелердің мерзімдері.**

Жобаның мақсаты мемлекеттік сатып алуда әлеуетті өнім берушілер мен өнім берушілердің электрондық әмиянынан ақшаның сақталуын қамтамасыз ету болып табылады.

**6. Жобада қаралатын мәселелер бойынша Президенттің және/немесе Үкіметтің бұрын қабылданған актілері және олардың іске асырылу нәтижелері туралы мәліметтер.**

Жоқ.

**7.** **Енгізілетін жоба қабылданған жағдайда заңнаманы оған сәйкес келтіру қажеттігі (басқа нормативтік құқықтық актілерді қабылдау немесе қолданыстағы актілерге өзгерістер және/немесе толықтырулар енгізу талап етілетін-етілмейтінін көрсету) не ондай қажеттіліктің болмауы.**

Талап етілмейді.

**8.** **Нормативтік құқықтық актінің жобасын мемлекеттік органның интернет-ресурсында, сондай-ақ ашық нормативтік құқықтық актілердің интернет-порталында орналастыру туралы ақпарат (күні, байт саны).**

Заң жобасы 2025 жылғы «29» мамырда ашық нормативтік құқықтық актілердің интернет-порталында(<https://legalacts.egov.kz/arm/admin/viewcategory?id=867&type=4>) орналастырылды (мемлекеттік және орыс тілдегі файл – \_\_\_\_\_ Кбайт, есепті баяндама қоса берілген).

**9.** **Әлеуметтік маңызы бар нормативтік құқықтық актінің жобасына түсіндірме жазбаны уәкілетті мемлекеттік органдардың интернет-ресурстарында орналастыру туралы ақпарат.**

Бұйрық жобасы Қазақстан Республикасы Қаржы министрлігінің   
интернет-ресурсында және ашық нормативтік құқықтық актілердің   
интернет-порталында 2025 жылғы «\_\_\_» \_\_\_\_\_\_\_\_\_ орналастырылған.

**10. Нормативтік құқықтық акті жобасының Қазақстан Республикасы ратификациялаған халықаралық шарттарға және Қазақстан Республикасы қатысушысы болып табылатын халықаралық ұйымдардың шешімдеріне сәйкестігі.**

Сәйкес келеді.

**11. Нормативтік құқықтық акті жобасының қолданысқа енгізілуіне байланысты жеке кәсіпкерлік субъектілері шығынының азаюын және (немесе) ұлғаюын растайтын есеп-қисаптар нәтижелері.**

Талап етілмейді.

**Қазақстан Республикасы**

**Қаржы министрі М. Такиев**