|  |
| --- |
| бұйрығына қосымша |

**Мемлекеттік сатып алу саласындағы бірыңғай оператордың әлеуетті өнім берушілер мен өнім берушілердің электрондық әмиянынан ақшаның сақталуын қамтамасыз ету мақсатында есепке жатқызуына және (немесе) аударуына (мемлекеттік сатып алу саласындағы бірыңғай оператордың қолма-қол ақшаны бақылау шоты) байланысты операцияларды есепке алуға арналған қолма-қол ақшаны бақылау қағидаларын бекіту туралы**

**1-тарау. Жалпы ережелер**

1. Қазақстан Республикасы Бюджеттік кодексінің 106-бабының   
   3-тармағының 22) тармақшасында көзделген әлеуетті өнім берушілер мен өнім берушілердің ақшасының сақталуын қамтамасыз ету және электрондық әмиянды пайдалана отырып жүзеге асырылатын операциялар бойынша ақшаны мемлекеттік сатып алу саласындағы біріңғай оператордың орналастыру тәртібін айқындау мақсатында (бұдан әрі – Тәртіп) Мемлекеттік сатып алуда электрондық әмиянды қолдану қағидалары әзірленді.
2. Осы Тәртіпте мынадай ұғымдар пайдаланылады:

1) мемлекеттік сатып алу саласындағы бірыңғай оператордың қолма-қол ақшаны бақылау шоты – мемлекеттік сатып алу саласындағы бірыңғай оператордың ақшаның сақталуын қамтамасыз ету мақсатында есепке жатқызуына және (немесе) аударуына байланысты операцияларды есепке алуға арналған электрондық әмиянға енгізілген әлеуетті өнім берушілер мен өнім берушілердің мемлекеттік қазынашылықта ашылған шоты;

2) әлеуетті өнім беруші – «Мемлекеттік сатып алу туралы» Қазақстан Республикасы Заңында (бұдан әрі - Заң) көзделген жағдайларда мемлекеттiк сатып алу туралы шарт жасасуға үмiткер кәсiпкерлiк қызметтi жүзеге асыратын жеке тұлға, заңды тұлға (егер Қазақстан Республикасының заңдарында өзгеше белгiленбесе, мемлекеттiк мекемелердi қоспағанда), заңды тұлғалардың уақытша бiрлестiгi (консорциум), сондай-ақ кәсiпкерлiк қызмет субъектiсi болып табылмайтын жеке тұлға;

3) өнім беруші – осы Заңда көзделген жағдайларда тапсырыс берушiмен жасасқан шартта оның тарапы ретiнде әрекет ететiн, кәсiпкерлiк қызметтi жүзеге асыратын жеке тұлға, заңды тұлға (егер Қазақстан Республикасының заңдарында өзгеше белгiленбесе, мемлекеттiк мекемелердi қоспағанда), заңды тұлғалардың уақытша бiрлестiгi (консорциум), сондай-ақ кәсiпкерлiк қызмет субъектiсi болып табылмайтын жеке тұлға;

4) бірыңғай сатып алу платформасы (бұдан әрі – веб-портал) – мемлекеттік сатып алу саласындағы уәкілетті органның ақпараттық жүйесі, ол мемлекеттік сатып алудың және «Квазимемлекеттік сектордың жекелеген субъектілерінің сатып алуы туралы» Қазақстан Республикасының Заңына сәйкес жүзеге асырылатын сатып алудың электрондық көрсетілетін қызметтеріне қол жеткізудің бірыңғай нүктесін ұсынады;

5) мемлекеттiк сатып алу саласындағы бірыңғай оператор   
(бұдан әрі – бірыңғай оператор) – мемлекеттік сатып алу саласындағы уәкілетті орган айқындаған, акцияларының (жарғылық капиталға қатысу үлестерінің) жалғыз меншiк иесi мемлекет болып табылатын заңды тұлға;

6) мемлекеттік сатып алу саласындағы бірыңғай оператордың екінші деңгейдегі банктерде ашылған шоты (бұдан әрі – ЕДБ-де ашылған шот) – бұл әлеуетті өнім берушілер мен өнім берушілердің электрондық әмиянды толықтыруына арналған банктік шот;

7) электрондық әмиян – әлеуетті өнім беруші немесе өнім беруші бірыңғай оператордың шотына ақша салған кезде оның:

мемлекеттік сатып алуға қатысуға арналған өтінімдерді қамтамасыз етуге;

шарттың орындалуын қамтамасыз етуге;

авансты қамтамасыз етуге (егер шартта аванс көзделсе);

демпингке қарсы соманы енгізуге байланысты операцияларын көрсету үшін бірыңғай оператор пайдаланатын әлеуетті өнім берушінің немесе өнім берушінің жеке шоты;

8) мемлекеттік қазынашылық органдары – бюджетті атқару жөніндегі орталық атқарушы органның бюджетті қазынашылық атқару жөніндегі уәкілетті органының функциялары жүктелген ведомствосының аумақтық бөлімшелері.

3. Осы Тәртіпте қолданылатын басқа да ұғымдар Қазақстан Республикасының қолданыстағы заңнамасына сәйкес қолданылады.

**2-тарау. Электрондық әмиянға ақша аудару тәртібі**

4. Әлеуетті өнім берушілер мен (немесе) өнім берушілердің ақшасы Заңға сәйкес қамтамасыз ету шаралары ретінде электрондық әмиянды толықтыру үшін   
ЕДБ-де ашылған шотқа түседі.

5. Веб-порталдың электрондық әмиянына ақша аудару төлем құжатында көрсетілген заңды тұлғаның бизнес-сәйкестендіру нөміріне (бұдан әрі – БСН) немесе жеке тұлғаның жеке сәйкестендіру нөміріне (бұдан әрі – ЖСН) сәйкес жүргізіледі.

6. Әлеуетті өнім берушілер және (немесе) өнім берушілер төлем құжатында төлем жөнелтушілердің тиісті сәйкестендіргіштерін, деректемелерін, төлем мақсатының кодын көрсете отырып, ақша енгізеді.

7. Бірыңғай оператор әлеуетті өнім беруші немесе өнім беруші ЕДБ-де ашылған шотқа ақшаны аударған сәттен бастап 1 (бір) жұмыс күні ішінде әлеуетті өнім берушінің және (немесе) өнім берушінің электрондық әмиянында есептелген сомманың көрінісін қамтамасыз етеді және оларға Заң шеңберінде қамтамасыз ету шаралары ретінде төлем жүргізуге мүмкіндік береді.

**3-тарау. Электрондық әмияндағы ақшаны сақтау және электрондық әмияннан ақшаны қайтару тәртібі**

1. Әлеуетті өнім берушілердің және (немесе) өнім берушілердің электрондық әмияндағы ақшасын сақтау мақсатында бірыңғай оператор олардың бірыңғай оператордың қолма-қол ақшаны бақылау шотында әр айдың соңында соманың 30 (отыз) пайызынан аспайтын мөлшерде ақша аудару арқылы сақталуын қамтамасыз етеді.

Бірыңғай оператордың қолма-қол ақшаны саласындағы бірыңғай оператордың қолма-қол ақшаны бақылау шотында сақталуын қамтамасыз ету үшін бірыңғай оператордың ақша аударуы келесі айдың   
10 (оныншы) күнінен кешіктірілмей жүзеге асырылады.

1. Бірыңғай оператордың заңға сәйкес әлеуетті өнім берушілерге және (немесе) өнім берушілерге ақшаны үздіксіз және уақтылы қайтару бойынша операцияларды орындауы үшін ЕДБ-де ашылған шоттарында электрондық әмиянның жалпы ақша сомасының кемінде 70 (жетпіс) пайызы қалады.
2. Бірыңғай оператордың қолма-қол ақшаны бақылау шотындағы ақшаны әлеуетті өнім берушінің және (немесе) өнім берушінің өтінімі бойынша бірыңғай оператор талап еткенге дейін сақтайды.
3. Әлеуетті өнім берушінің және (немесе) өнім берушінің электрондық әмияндағы ақшаны талап ету құқығының үшінші тұлғаларда туындауына әкеп соғатын іс-әрекеттер жасалмайды.

12. Бірыңғай оператор әлеуетті өнім берушілердің және (немесе) өнім берушілердің өтінімдері бойынша электрондық әмияннан ақшаны қайтаруды үш жұмыс күні ішінде орындайды.

13. Әлеуетті өнім берушілерге және (немесе) өнім берушілерге қайтару үшін ЕДБ-де ашылған шотта ақша жеткіліксіз болған жағдайда, бірыңғай оператор әлеуетті өнім берушіден және (немесе) өнім берушіден электрондық әмияннан ақшаны қайтаруға өтінім келіп түскен күннен бастап 1 (бір) жұмыс күнінен кешіктірмей бірыңғай оператордың қолма-қол ақшаны бақылау шотында сақталатын ақшаны аударуға арналған төлем тапсырмасын мемлекеттік қазынашылық органына жібереді.

Мемлекеттік қазынашылық органы төлем тапсырмасын алған күннен бастап 3 (үш) жұмыс күні ішінде сұрау салынған соманы бірыңғай оператордың қолма-қол ақшаны бақылау шотынан ЕДБ-де ашылған шотқа аударуды орындайды.